സൂര്യകിരണ്‍ - വിക്കിപീഡിയ

# സൂര്യകിരണ്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

എയറോ ഇന്ത്യ എയറോബാറ്റിക്സ് പ്രദര്‍ശനത്തില്‍ സൂര്യകിരണിന്റെ പ്രകടനം
സൂര്യകിരണിന്റെ മറ്റൊരു പ്രകടനം

ഭാരതീയ വായുസേനയുടെ വ്യോമാഭ്യാസപ്രകടനസംഘമാണ്‌ (Aerobatics Team) സൂര്യകിരണ്‍. തണ്ടര്‍ബോള്‍ട്ട്‌സ്‌ (ഇടിമിന്നല്‍) എന്നറിയപ്പെട്ടിരുന്ന ആദ്യകാല ഇന്ത്യന്‍ വ്യോമാഭ്യാസസംഘത്തിന്റെ പിന്‍ഗാമികളാണ്‌ സൂര്യകിരണ്‍ സംഘം. തദ്ദേശീയമായി നിര്‍മ്മിച്ച കിരണ്‍ എം.കെ. II വിമാനങ്ങളാണ്‌ ഇവര്‍ പ്രധാനമായും ഉപയോഗിയ്ക്കുന്നത്‌. കര്‍ണാടകയിലെ ബിദര്‍ വായുസേനാതാവളം ആസ്ഥാനമാക്കിയാണ്‌ സൂര്യകിരണ്‍ പ്രവര്‍ത്തിയ്ക്കുന്നത്‌.

## [തിരുത്തുക] ചരിത്രം

1982-ല്‍ വായുസേനയുടെ സുവര്‍ണ്ണ ജൂബിലിയോടനുബന്ധിച്ചാണ്‌ തണ്ടര്‍ബോള്‍ട്ട്‌സ്‌ എന്ന വ്യോമാഭ്യാസപ്രകടനസംഘംരൂപീകൃതമായത്‌. ഹണ്ടര്‍ എന്ന വിമാനമായിരുന്നു ഇവര്‍ പ്രധാനമായും പ്രകടനങ്ങള്‍ക്ക്‌ ഉപയോഗിച്ചിരുന്നത്‌. തണ്ടര്‍ബോള്‍ട്ട്‌സ്‌ തങ്ങളുടെ അവസാനപ്രദര്‍ശനം നടത്തിയത്‌ 1989-ലാണ്‌. അതിന്‌ 7 വര്‍ഷങ്ങള്‍ക്കുശേഷമാണ്‌ 1996-ല്‍ വിംഗ്‌ കമാണ്ടര്‍ കുല്‍ദീപ്‌ മാലിക്കിന്റെ നേതൃത്വത്തില്‍ (ഇപ്പോള്‍ അദ്ദേഹം ഗ്രൂപ്പ്‌ കാപ്റ്റനാണ്‌) സൂര്യകിരണ്‍ രൂപീകരിച്ചത്‌. സൂര്യകിരണ്‍ സംഘത്തിന്റെ ഇപ്പോഴത്തെ മേധാവി, മിറാഷ്‌ 2000 എച്‌. വിമാനങ്ങളില്‍ തന്റെ അജയ്യത തെളിയിച്ച വിംഗ്‌ കമാണ്ടര്‍ സന്ദീപ്‌ ബന്‍സലാണ്‌ (A2 QFI). ഇപ്പോള്‍ 52 Squadron, Air Force ('The Sharks') എന്ന് ഔദ്യോഗികമായി അറിയപ്പെടുന്ന ഈ സംഘത്തിന്റെ ആപ്തവാക്യം "Always the Best" (ഏറ്റവും മികച്ചത്‌, എല്ലായ്പോഴും) എന്നതാണ്‌. ലോകത്തിലെ പ്രശസ്തമായ വ്യോമാഭ്യാസസംഘങ്ങളുടെ കൂട്ടത്തില്‍ സൂര്യകിരണിന്‌ മാന്യമായ സ്ഥാനമുണ്ട്‌.

## [തിരുത്തുക] സംഘാംഗങ്ങള്‍

സംഘാംഗങ്ങളായ എല്ലാ വൈമാനികരും തന്നെ രണ്ടായിരത്തില്‍ കൂടുതല്‍ മണിക്കൂറുകള്‍ വിമാനം പറത്തിയിട്ടുള്ള QFI-കളാണ്‌ (Qualified Flying Instructor). ഫൈറ്റര്‍ ശ്രേണിയില്‍ പ്രവര്‍ത്തിച്ചിട്ടുള്ളവരും 1000-ല്‍ കൂടുതല്‍ മണിക്കൂറുകള്‍ വിമാനം പറത്തിയവരുമായ വൈമാനികര്‍ക്കുമാത്രമേ സൂര്യകിരണിന്റെ ഭാഗമാകാനാവൂ മാത്രമല്ല അവര്‍ QFI-കളാവണമെന്നും നിര്‍ബന്ധമുണ്ട്. അനവധി പരീക്ഷണപറക്കലുകള്‍ക്കും വ്യക്തിഗതപരീക്ഷകള്‍ക്കും ശേഷം മാത്രമേ സൂര്യകിരണിലേയ്ക്ക് വൈമാനികരെ നിയമിയ്ക്കൂ. തെരഞ്ഞെടുക്കപ്പെടുന്ന വൈമാനികര്‍ ഏകദേശം 70-75 വിവിധ തരം പരിശീലന പറക്കലുകള്‍ കൃത്യമായി ചെയ്തതിനു ശേഷം മാത്രമേ സൂര്യകിരണ്‍ സംഘത്തിന്റെ ഭാഗമായി നിയമിക്കപ്പെടുകയുള്ളൂ.[1]

## [തിരുത്തുക] വിമാനങ്ങള്‍

എച്ച്.ജെ.ടി. 36 വിമാനം

സൂര്യകിരണ്‍ പ്രധാനമായും ഉപയോഗിയ്ക്കുന്നത്‌ കിരണ്‍ എം.കെ. II എന്ന വിമാനമാണ്‌. ഭാരതീയ വായുസേന വൈമാനികരുടെ പരിശീലനത്തിനായി വളരെയധികം ഉപയോഗിക്കുന്ന ഈ വിമാനം നിരീക്ഷണ പറക്കലുകള്‍ക്കും, ആസൂത്രിത ആക്രമണപദ്ധതികള്‍ക്കും ഉപയോഗിക്കാറുണ്ട്‌.

സൂര്യകിരണ്‍ സംഘത്തിന്റെ ഉപയോഗത്തിനായി ഇന്ത്യന്‍ വായുസേന പതിനാറ്‌ എച്‌.ജെ.ടി.-36 വിമാനങ്ങള്‍ക്കുള്ള ഓര്‍ഡര്‍ നല്‍കിയിട്ടുണ്ട്‌.

## [തിരുത്തുക] ചിത്രങ്ങള്‍

## [തിരുത്തുക] ആധാരസൂചിക

1. ↑ ട്രൈബ്യൂണ്‍ ഇന്ത്യ. ശേഖരിച്ച തീയതി: 2007-08-20.

ആംഗലേയ വിക്കിപീഡിയ സൂര്യകിരണ്‍ ലേഖനം

## [തിരുത്തുക] പുറത്തുനിന്നും

- The Indian Armed Forces, Surya Kiran page
- The Ed Steenhoek list of Military Aerobatic Teams, Surya Kiran page
- Bharat-rakshak.com, Surya Kiran page
- Flying colours of courage
- Video from Google videos
- Video from Youtube.com

### [തിരുത്തുക] ചിത്രങ്ങള്‍

- Synchro-cross
- IAF picture gallery
- IAF Surya Kiran
- Image in Samachar India

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%B8/%E0%B5%82/%E0%B4%B0/%E0%B4%B8%E0%B5%82%E0%B4%B0%E0%B5%8D%E0%B4%AF%E0%B4%95%E0%B4%BF%E0%B4%B0%E0%B4%A3%E0%B5%8D%E2%80%8D.html"

സൂചികകള്‍: അപൂര്‍ണ്ണ ലേഖനങ്ങള്‍ | വ്യോമാഭ്യാസസംഘങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Ελληνικά
- English